'બીમારી થશે અને 30-35ની ઉંમરમાં મરી જશે', પ્રોડ્યુસરે કરી હતી ગૌહર ખાનની ભવિષ્યવાણી - producer once told gauhar khan that she will die in her 30s | I am Gujarat
producer once told gauhar khan that she will die in her 30s
'બીમારી થશે અને 30-35ની ઉંમરમાં મરી જશે', પ્રોડ્યુસરે કરી હતી ગૌહર ખાનની ભવિષ્યવાણી
Zakiya Vaniya | I am Gujarat | Updated: Oct 21, 2021, 1:14 PM
કરિયરની શરુઆતમાં જ એક મોટા પ્રોડ્યુસરે ગૌહરની કુંડળી જોઈને કહ્યુ હતું કે- તારુ કંઈ નહીં થાય, તને અજીબ બીમારી થશે અને તુ નાની ઉંમરમાં જ મરી જઈશ.
ટીવી અને ફિલ્મ અભિનેત્રી ગૌહર ખાને કર્યો ચોંકાવનારો ખુલાસો.
કરિયરની શરુઆતમાં એક મોટા પ્રોડ્યુસરે કરી હતી ભવિષ્યવાણી.
પ્રોડ્યુસરે કહ્યુ હતું કે, તને 30ની ઉંમરમાં અજીબ બીમારી થશે.
ટીવી અને ફિલ્મ અભિનેત્રી ગૌહર ખાને તાજેતરમાં જ એક ઈન્ટર્વ્યુમાં ચોંકાવનારો ખુલાસો કર્યો છે. ગૌહર ખાને જણાવ્યું કે જ્યારે તે કરિયરની શરુઆત કરી રહી હતી ત્યારે એક પ્રોડ્યુસરે તેની કુંડલી માંગી હતી અને તે કુંડલી જોઈને ભવિષ્યવાણી કરી હતી. પ્રોડ્યુસરે કહ્યુ હતું કે 30-35 વર્ષની ઉંમરમાં તેનું મૃત્યુ થઈ જશે.
ગૌહર ખાન તાજેતરમાં ફિલ્મ 14 ફેરેમાં જોવા મળી હતી, આ ફિલ્મમાં તેની સાથે વિક્રાંત મૈસી અને કૃતિ ખરબંદા હતા. એક મીડિયા પોર્ટલ સાથેની વાતચીતમાં ગૌહરને જ્યારે પૂછવામાં આવ્યું કે, શું તેની સાથે ક્યારેય એવુ થયું છે કે તેણે પોતાની કુંડલી બતાવવી પડી હોય? તો જવાબમાં ગૌહરે કહ્યું કે, કરિયરની શરુઆતમાં જ તેની સાથે આ પ્રકારનો કિસ્સો બન્યો હતો.
સંજય દત્ત અને માન્યતાએ અડધી રાતે ઉજવ્યો દીકરા-દીકરીનો બર્થ ડે, હાથ પકડીને કાપી કેક
ગૌહર ખાને જણાવ્યું કે, આ તે સમયની વાત છે જ્યારે મેં ફિલ્મોમાં કામ કરવાની શરુઆત નહોતી કરી. ત્યારે મેં ઝલક દિખલા જામાં પણ ભાગ નહોતો લીધો. કોઈ ફિલ્મ માટે તો નહીં પણ તે પ્રોડ્યુસર મને કોઈ પ્રોડક્ટની સાથે લોન્ચ કરવાના હતા. તે એક મોટા અને જાણીતા પ્રોડ્યુસર હતા. તેમને એક ફિલ્મ માટે નેશનલ અવોર્ડ પણ મળ્યો હતો. અત્યારે હું તેમનું નામ રીવીલ નહીં કરી શકુ. તે એક પ્રોડક્શન હાઉસને લીડ કરી રહ્યા હતા.
ગૌહર ખાને આગળ જણાવ્યું કે, તે પ્રોડ્યુસરે મારી જન્મતારીખ, જન્મ કયા દિવસે થયો, કયા સ્થળ પર થયો તે તમામ વિગતો માંગી અને 15 દિવસ પછી આવવાનુ કહ્યું. અત્યંત ગંભીરતાથી તેમણે મને બેસાડી અને કહ્યું- તારું તો કંઈ નહીં થઈ શકે. તુ ફિલ્મો ના કર. આ સપનું છોડી દે અને કોઈ બિઝનસ કરી લે. તુ 30-35 વર્ષની ઉંમરમાં મરી જઈશ. જ્યારે તુ 30ની થઈશ તો તને કોઈ અજીબો ગરીબ બીમારી થશે. ગૌહર તે પ્રોડ્યુસરની વાત સાંભળીને હસી પડી અને કહ્યું કે, તમે જોજો મને.
આર્યનની ધરપકડથી મિત્રો પરેશાન, નવેમ્બરમાં અમેરિકામાં રોડ ટ્રિપ પર જવાનો હતો પ્લાન
કરિયરની વાત કરીએ તો, ગૌહર ખાને મોડલ તરીકે શરુઆત કરી હતી. વર્ષ 2002માં તેણે ફેમિના મિસ ઈન્ડિયામાં ભાગ લીધો હતો અને ચોથા ક્રમાંક પર રહી હતી. ત્યારપછી તે અન્ય એક બ્યુટી પેજન્ટમાં જોવા મળી હતી. ગૌહર ખાને અનેક મોટા ડિઝાઈનર્સ માટે મોડલિંગ કર્યું છે અને મ્યુઝિક વીડિયોઝ પણ કર્યા છે. આ સિવાય તે ફિલ્મ ઈશ્કઝાદેમાં પણ જોવા મળી હતી. તેણે રિયાલિટી શૉમાં પણ કામ કર્યું છે. પરછાઈ અને તાંડવ જેવી વેબ સીરિઝમાં તેના કામના ખૂબ વખાણ થયા હતા.